එහිදී වැඩිදුරටත් ජනාධිපතිවරයා උපදෙස් ලබාදී ඇත්තේ සහන කටයුතු සඳහා ත්‍රිවිධ හමුදාවේ සහය ලබාගන්නා ලෙසත්, පීඩාවට පත් ජනතාවට අවශ්‍ය සහන ලබාදීමේදී ප්‍රතිපාදන ගැටළුවක් කර නොගන්නා ලෙසයි.ඉදිරි මාස දෙකක කාලය තුළ වැසි තත්ත්වය පැවතිය හැකි බව මෙහිදී සදහන් කෙරුණු අතර, ඊට මුහුණදීම සඳහා සැලසුම්සහගතව කටයුතු කිරීමේ වැදගත්කම ජනාධිපතිවරයා මෙහිදී පෙන්වා දුන් බව ජනාධිපති මාධ්‍ය අංශය සදහන් කළා.මේ අතර, වැසි සහිත කාලගුණ තත්ත්වය හේතුවෙන් ආපදාවට පත්ව සිටින දකුණු පළාතේ සෑම ප්‍රාදේශීය ලේකම් කාර්යාලයකටම රුපියල් ලක්ෂ 10 බැගින් ලබාදීමට කටයුතු කරන ලෙස පළාත් ආණ්ඩුකාර හේමාල් ගුණසේකර පළාත් ප්‍රධාන ලේකම්වරයාට උපදෙස් ලබාදී තිබෙනවා.